OmegaWiki

'E primme passe 'int' â direzzione 'e WiktionaryZ se truvano 'o 30 'e aùsto 2004 quanno ncopp' ô Wiktionary taliano so' state nnestate 'e primme template pe putè scagnà 'e date. Sti template tanno servettero pe putè scagnà amprèssa amprèssa liste 'e paròle 'a nu Wiktionary a n'ato. 

'Int' a stu mumento duje utente 'e Wiktionary, chillo taliano e chillo olannese, hanno accummenciato a parlà ncopp' a comme se putesse valurizzà meglio 'o tiempo 'e tutt' 'e Wikizionariane. Fuje chiaro ca copianno e ncullanno 'e liste 'e nu Wikizionario ncopp'a n'ato fujeno copiate pure 'e sbaglie e pe chesto 'o tiempo necessario pe curreggere addeventava assaje 'e cchiù. N' atu prublema fuje ca non se putette essere cierte ca nu sbaglio ncopp'a nu Wikizionario fosse curretto pure ncopp'a ll'ati Wiktionary.

'A consequenzia logeca fuje 'e pensà 'e nnestà chisti date 'int' a nu  luoco sulo. Accussì è nato nu pruggetto cu 'o nomme 'e lavoro Ultimate Wiktionary e 'int' ô mese 'e decèmbre 2004 'e funzione 'e base fujeno chiare: n' estenzione p''o software Mediawiki ca fa riferimento ô pruggetto Wikidata. 

'Int' a ll'anno seguente cu 'a prugrammazzione d''o software già accummenciato, venettero fatte ancora modefeche assaje ncopp'ô design d'' o database e cchiù particularità 'e lengue comme ô cinese, ô coreano, ô giapponese, a ll'arabo, ô russo, e pure â lengua d''e signe grazzie ê tante cuntatte pruveniente d''a cunferenza 'e Wikimania 2005 a Francoforte.

Cuntrariamiente ô Wiktionary 'e mo, cu WiktionaryZ se tenarrà 'a possibbeletà 'e scarrecà e 'e re-ausà 'e date cu ati software comme pe esempio software CAT (Computer Assisted Translation), software ca gestisce dizziunarie ncopp'ô computer, currettore ortografiche.

'Int' a chisto mumento ce sta sulamente nu prototipo ca ncrude 'e date d''o tesauro multilingue GEMET ca è ottimale pe fà 'e prove. 'Int' ô purtale p''a lenga napulitanta se sta crianno 'a lista Swadesh pe sottalineà 'e differenze 'int' ê zone addò se parla 'o napulitano.

 Date mpurtante 'int'â vita d' 'o pruggetto 
 30 âùsto 2004 primme colloquie
 marzo 2005 primmo design d''o database
 26 'e decèmbre 2005 primmo prototipo 'e sulo lettura 
 jennaro 2006 'o nomme 'e Ultimate Wiktionary vennette cagnato a WiktionaryZ
 jennaro 2006 vennette criato nu cumitato pe WiktionaryZ
 fine 'e frevàro 2006 secunno prototipo 'e sulo lettura 
 fine 'e abbrile 2006 ca. primmo prototipo ca se pô modefecà (pe nu gruppo ristretto 'e perzone)
 aùsto 2006 ca. verzione 1.0

 Jonte 'a fore 
  Nfrómma ncopp' 'a  Meta
  Blog 'e WiktionaryZ
  GEMET
 Lista Swadesh p''o napulitano

Categoria:Wikipedia (nciclopedia)